Број атеиста је, како се извештава, у порасту међу младима у земљи, од којих се многи организују и комуницирају једни са другима преко интернета. Египатске новине су 2013. године објавиле податак да су од 84 милиона Египћана 3 милиона атеисти. Иако је влада признала овај тренд, односила се према томе као према проблему с којим се треба суочити, упоређујући га са верским екстремизмом. Минстарство омладине и Министарство верских послова су 2014. године најавили заједничку стратегију за борбу против ширења "штетних идеја" међу младима нације, односно атеизам и верски екстремизам. Децембра 2014. године, Дар ел Ифта, владин исламски центар за образовање и правну праксу, тврдио је да се 886 становника Египта изјашњавају као атеисти, што износи 0,001% становништва, које је "Гардијан" назвао "сумњиво прецизним". Упркос непријатељским осећањима према њима, атеисти у Египту постају све гласнији на интернет платформама као што су Јутјуб и Фејсбук, од египатске револуције 2011. године, уз неколико видеа у којима се расправља о атеистичким идејама који имају милионе прегледа.